Pasiūlymas Tarybos reglamentas iš dalies keičiantis Reglamento (EB) Nr. 1234//2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendro bendro žemės ūkio rinkų organizavimo reglamento“), nuostatas dėl nacionalinių pieno kvotų /* KOM/2007/0802 galutinis - CNS 2007/0281 */





[pic] | EUROPOS BENDRIJŲ KOMISIJA | Briuselis, 12.12.2007 KOM(2007) 802 galutinis 2007/0281 (CNS) Pasiūlymas TARYBOS REGLAMENTAS iš dalies keičiantis Reglamento (EB) Nr. 1234//2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendro bendro žemės ūkio rinkų organizavimo reglamento“), nuostatas dėl nacionalinių pieno kvotų (pateikta Komisijos) AIŠKINAMASIS MEMORANDUMAS 2003 m. birželio mėn. Taryba susitarė dėl kelių ES pieno politikos pakeitimų, atliekamų vykdant 2003 m. BŽŪP reformą. Šia reforma įtvirtinti pakeitimai, dėl kurių sutarta svarstant „Darbotvarkę 2000“, ir ji įgyvendinama kelerius metus. Pradiniame Komisijos pateiktame 2003 m. reformos pasiūlyme numatyta be „Darbotvarkės 2000“ svarstymo metu numatyto kvotos padidinimo ją padidinti dar 2 %. Tačiau 2003 m. birželio mėn. pateiktame kompromise Taryba pareiškė, kad „dabar nebus nuspręsta, ar bus papildomai didinama kvota 2007 ir 2008 metais. Sprendimas bus priimtas atsižvelgiant į rinkos apžvalgos ataskaitą, kurią Komisija pateiks įgyvendinus reformą.“ Atsižvelgiant į dinamiškus pokyčius pieno rinkose šiais metais ir į tai, kad vienintelė dar neįgyvendinta 2003 m. reformos dalis yra kvotos padidinimas 0,5 % 2008 m. balandžio 1 d. 11 valstybių narių, manoma, kad reikėtų dabar pateikti Tarybos prašytą rinkos analizę. Ši analizė pateikiama prie šio pasiūlymo pridėtoje pieno sektoriaus rinkos apžvalgos ataskaitoje. Ataskaitoje nagrinėjama, ar rinkoje yra pakankamai galimybių tiekti papildomą pieno kiekį, nedidinant valstybės paramos trumpuoju ir (arba) vidutinės trukmės laikotarpiu, jei nacionalinės kvotos būtų padidintos visose 27 valstybėse narėse. Ataskaitoje daroma išvada, kad padėtis ir ES, ir pasaulio rinkose yra teigiama, o atlikta pieno gamybos padidėjimo 2 % Europos Sąjungoje analizė atskleidė, kad rinkoje yra tinkamos galimybės šiam papildomam kiekiui. Vykdydama Tarybos prašymą pateikti pagrindą, kuriuo remiantis galima priimti sprendimą dėl kvotų padidinimo, Komisija daro išvadą, kad kvotų padidinimas 2 %, siūlytas kaip 2003 m. reformos dalis, gali būti taikomas nuo 2008–2009 pieno kvotos metų. Todėl toliau pateikiamas su tokiu kvotų padidinimu susijęs pasiūlymas. 2007/0281 (CNS) Pasiūlymas TARYBOS REGLAMENTAS iš dalies keičiantis Reglamento (EB) Nr. 1234//2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendro bendro žemės ūkio rinkų organizavimo reglamento“), nuostatas dėl nacionalinių pieno kvotų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], kadangi: 1. Tarybos reglamento (EB) Nr. 1234/2007[3] (bendro BRO reglamento) IX priede nustatytos nacionalinės pieno kvotos septyniems 12 mėnesių laikotarpiams, kurie prasideda 2008 m. balandžio 1 d., pagal pieno kvotų sistemą gamybai riboti. 2. Reglamento (EB) Nr. 1234/2007 66 straipsnio 3 dalyje numatyta, kad tos kvotos nustatytos neatmetant galimybės jas persvarstyti atsižvelgiant į bendras rinkos sąlygas ir konkrečias sąlygas tam tikrose valstybėse narėse. 3. Taryba paprašė, kad įgyvendinus 2003 m. numatytas bendro pieno ir pieno produktų rinkos organizavimo reformas Komisija pateiktų rinkos apžvalgos ataskaitą, kad būtų galima įvertinti, ar reikia skirti papildomas kvotas. 4. Ši ataskaita parengta[4] ir daroma išvada, kad dėl dabartinės padėties Bendrijos ir pasaulio rinkose ir numatomos padėties jose iki 2014 m. galima papildomai padidinti kvotą 2 %, kad Bendrijoje būtų pagaminama daugiau pieno siekiant patenkinti didėjančią pieno produktų paklausą rinkoje. 5. Todėl reikėtų 2008 m. balandžio 1 d. 2 % padidinti visų valstybių narių kvotas, kaip nurodyta Reglamento (EB) Nr. 1234/2007 IX priede. 6. Todėl Reglamentas (EB) Nr. 1234/2007 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1234/2007 IX priedo 1 punktas pakeičiamas šio reglamento priedu. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS 1. Nacionalinės kvotos Valstybė narė | Kiekis (tonomis) | Belgija | 3 427 288,740 | Bulgarija | 998 580,000 | Čekija | 2 792 689,620 | Danija | 4 612 619,520 | Vokietija | 28 847 420,391 | Estija | 659 295,360 | Airija | 5 503 679,280 | Graikija | 836 923,260 | Ispanija | 6 239 289,000 | Prancūzija | 25 091 321,700 | Italija | 10 740 661,200 | Kipras | 148 104,000 | Latvija | 743 220,960 | Lietuva | 1 738 935,780 | Liuksemburgas | 278 545,680 | Vengrija | 2 029 861,200 | Malta | 49 671,960 | Nyderlandai | 11 465 630,280 | Austrija | 2 847 478,469 | Lenkija | 9 567 745,860 | Portugalija | 1 987 521,000 | Rumunija | 3 118 140,000 | Slovėnija | 588 170,760 | Slovakija | 1 061 603,760 | Suomija | 2 491 930,710 | Švedija | 3 419 595,900 | Jungtinė Karalystė | 15 125 168,940 | FINANSINĖ PAŽYMA | 1. | BIUDŽETO EILUTĖ: 05 02 12 | ASIGNAVIMAI: 167 000 000 EUR. | 2. | PAVADINIMAS: Pasiūlymas dėl Tarybos reglamento, iš dalies keičiančio Reglamento (EB) Nr. 1234//2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendro bendro žemės ūkio rinkų organizavimo reglamento“), nuostatas dėl nacionalinių pieno kvotų. | 3. | TEISINIS PAGRINDAS: Sutarties 37 straipsnis. | 4. | TIKSLAI: Pieno kvotos padidinimas 2 % 2008 m. balandžio 1 d. siekiant užtikrinti, kad Europos Sąjungoje būtų pagaminama pakankamai pieno. | 5. | FINANSINIS POVEIKIS | 12 MĖN. LAIKOTARPIS (mln. EUR ) | EINAMIEJI FINANSINIAI METAI 2008 (mln. EUR ) | KITI FINANSINIAI METAI 2009 (mln. EUR ) | 5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) | p.m. | p.m. | p.m. | 5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) | – | – | – | 2010 | 2011 | 2012 | 2013 | 5.0.1 | NUMATOMOS IŠLAIDOS | p.m. | p.m. | p.m. | p.m. | 5.1.1 | NUMATOMOS PAJAMOS | – | – | – | – | 5.2 | APSKAIČIAVIMO METODAS: – | 6.0 | AR PROJEKTĄ GALIMA FINANSUOTI IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | PASTABOS: 1) Pasiūlymas neturi poveikio administracinėms išlaidoms. 2) Pieno kvotų padidinimo 2 % poveikio analizė remiantis OECD AGLINK modeliu rodo, kad padidėjus pieno gamybai produktai daugiausia bus suvartojami vidaus rinkose, o ES rinkos kainos išliks didesnės už intervencines kainas. Todėl nereikės dar kartą įvesti pagalbos realizavimui vidaus rinkoje. Eksporto vertinimas remiantis AGLINK modeliu rodo, kad padidinus pieno kvotas ES galėtų vėl eksportuoti tam tikrą jo kiekį į trečiųjų šalių rinkas. Manoma, kad padidėjęs kiekis neturės tokios įtakos pasaulinei rinkos kainai, kad reikėtų dar kartą įvesti eksporto grąžinamąją išmoką. Be to, laikoma, kad bus pagaminamas visas kiekis, kuriuo padidinamos kvotos. Jeigu taip nebus, eksportuojamo kiekio pokytis bus mažesnis nei rezultatas, gautas taikant modelį, kaip nurodyta pieno rinkos apžvalgos ataskaitos II priede. | [1] OL C …, …, p. …. [2] OL C …, …, p. …. [3] OL L 299, 2007 11 16, p. 1. [4] COM (2007) ….